Hans Strydom (akteur) - Wikipedia
Hans Strydom (akteur)
Hans Strydom is 'n Suid-Afrikaanse akteur en skrywer. Hy is veral bekend vir sy rol as dr. Stephen Marshall in The Gods Must Be Crazy II (1989). Hy is ook 'n bekende TV-persoonlikheid en het in verskeie Afrikaanse sepies en rolprente gespeel.
14 Mei 1947
1973 - nou
Johannes Strydom is op 14 Mei 1947 in Durban in Natal, Suid-Afrika gebore. Hy studeer regte aan die Universiteit van Potchefstroom en begin in 1964 by die Departement van Justisie, in Durban se magistraatshof te werk. In 1972 was hy 'n staatsaanklaer in Ladysmith en tussen 1972 en 1976 was hy 'n magistraat by die hoofkantoor van die Departement van Justisie.
In 1976 bedank hy sy werk om 'n akteur te word. Hy was die eerste persoon (saam met David Hall-Green) om Suid-Afrikaners in Januarie 1976 op TV tydens die land se eerste nasionale uitsendings te verwelkom.
Strydom het sedertdien in verskeie TV-reekse opgetree, insluitende: Binnelanders, Plek van die Vleisvreters, Westgate, Generations, Egoli, The Res, Platinum en Oepse Daisy.
Hy het ook in verskeie rolprente gespeel, soos: Iemand Soos Jy (1976), Diamant en die Dief (1978), Someone Like You (1978), Herfsland (1982), The Emissary (1988) en The Gods Must Be Crazy II (1989).
In 2000 wen hy 'n saak teen die SAUK wat nie akteurs behoorlik vir heruitsendings beloon het nie. Sedertdien help hy kunstenaars om die korrekte fooie van die SAUK te eis.
Binnelanders, 2009 (TV-reeks) as At Koster
Der weiße Afrikaner (Die wit Afrikaners), 2004 (TV-fliek) as De Kock
Plek van die Vleisvreters, 2004 (TV-reeks) as Bertus du Toit
The Gods Must Be Crazy II, 1989 as dr. Stephen Marshall
The Emissary, 1989 as Justin Latimer
Herfsland, 1979 as Mauritz de Necker
Die Eensame Vlug, 1979 as dr. Simon Kellerman
Someone Like You, 1978 as Andrè du Toit
Sonja, 1978 as Chris de la Rey
Diamant en die Dief, 1978 as Tom
'n Beeld vir Jeannie, 1976 as Dawid Louw
Vergeet My Nie, 1976 as Dolf Preller
Ter wille van Christine, 1975 as dominee Paul Hofmeyer
Olie Kolonie, 1975
Liefste Veertjie, 1975 as Peet Marais
Môre, Môre, 1973 as Bach Winterbach
Die Manakwalanders. Drama op SABC as Meneer Laubaschagne
The Fourth Reich, 1990
'n Sondag in September, 1976
Buster Reynolds Remembers Jamie Uys, 2004 (dokumentêre video)
Beste Afrikaanse TV-akteur (vir Binnelanders), ATKV
Beste filmakteur: Diamant en die dief, Rapport Oscars
↑ Profiel op tvsa.co.za, besoek op 4 Mei 2014
↑ Profiel op whoswho.co.za, besoek op 4 Mei 2014
Ontsluit van "https://af.wikipedia.org/w/index.php?title=Hans_Strydom_(akteur)&oldid=2033299"
Last edited on 27 Augustus 2019, at 16:02